Tiphiinae

Tiphiinae er en underfamilie av stilkvepser. Larvene snylter på biller.

Utseende 
Små til middelsstore (opptil ca. 15 millimeter), slanke, oftest svarte vepser. Hos denne gruppen har begge kjønn vinger.

Levevis 
Disse artene er parasitoider som stort sett snylter på larver av biller (Coleoptera) som har larver i jorden, stort sett i familien skarabider (Scarabaeidae). Hunnen graver seg ned til byttet, lammer det med et stikk og legger et egg på det. Vepselarven utvikler seg så på den paralyserte larven. Hunnene har giftbrodd og de større artene kan gi smertefulle stikk.

Utbredelse 
Tiphiinae er utbredt i alle verdensdeler. De fleste lever i varme områder, og bare to arter finnes i Norge.

Systematisk inndeling / europeiske arter 

Denne oversikten har fokus på europeiske arter.

 Ordenen vepser (vepser, humler, bier og maur) (Hymenoptera) 
 Underordenen stilkvepser (Apocrita)
 delgruppe broddvepser (Aculeata) 
 Overfamilien Tiphioidea
 Familien Tiphiidae
 Underfamilien Tiphiinae – 25 arter i Europa
 slekten Epomidiopteron Romand, 1835
 slekten Krombeinia Pate, 1947
 slekten Neotiphia Malloch, 1918
 slekten Paratiphia Sichel, 1864
 slekten Pseudotiphia Ashmead, 1903 - 7 arter i Europa (som slekten Icronatha og Ludita Nagy, 1967)
 slekten Tiphia Fabricius, 1775 – 18 arter i Europa. I Skandinavia:
 Tiphia femorata Fabricius, 1775 – finnes i Norge
 Tiphia minuta Vander Linden, 1827 – finnes i Norge

Referanser

Eksterne lenker 
 
 bugguide.net - bildegalleri over nordamerikanske arter
 Simon van Noort (uten dato) WaspWeb - Tiphiine wasps of Africa and Madagascar. 
 Bilder av nordeuropeiske arter

Tiphiidae